கேள்வி: மன்னா தே - வாழ்க்கை வரலாறு பற்றி விளக்கவும்.
பதில்: பூர்ண சந்திர தே, மகாமாயா தே தம்பதியினருக்குப் பிறந்தார். தன் தந்தையின் உடன்பிறப்பான இசையாசிரியர் கே சி தேயின் தாக்கத்தால் இசையின்பால் ஆர்வமிக்கவரானார். இந்து பாபர் பாடசாலையில் துவக்கக் கல்வியும்,ஸ்காட்டிஷ் சர்ச் கல்லூரி பள்ளியிலும் பின் கல்லூரியிலும் உயர்கல்வியும் பெற்றார். வித்யாசாகர் கல்லூரியில் பட்டப்படிப்பு மேற்கொண்டார். கே சி தே மற்றும் உசுதாது தாபீர் கான் இவர்களிடம் இந்துஸ்தானி இசையை முறையாக பயின்றார். கல்லூரிகளுக்கிடையேயான இசைப்போட்டிகளில் முதல் பரிசுகள் பெற்று வந்தார். 1942ஆம் ஆண்டு மும்பை சென்று இசையமைப்பாளர் சச்சின் தேவ் பர்மன் உதவியாளராகச் சேர்ந்தார். பின்னர் மற்ற இசையமைப்பாளர்களிடமும் உதவியாளராக பணி புரிந்தார். அப்போது இணையாக தமது இந்துஸ்தானி பயிற்சியை உசுதாது அமன் அலி கான் மற்றும் உசுதாது அப்துல் ரகுமான் கானிடம் தொடர்ந்து வந்தார். 1943ஆம் ஆண்டு ''தமன்னா'' என்ற திரைப்படத்தில் பின்னணிப் பாடகராக தமது திரையிசைவாழ்க்கையை துவங்கினார். பின்னர் இந்தி,வங்காள மொழி திரைப்படங்களில் பல நினைவு நீங்கா பாடல்களைப் பாடி முதன்மைநிலை எய்தினார். மலையாளம் மொழி ''செம்மீன்'' என்ற திரைப்படத்தில் ''மானச மஞ்யு வரூ'' என்ற பாடல் தென்னிந்திய திரையுலகிற்கு இவரை அறிமுகம் செய்தது.
கேள்வி: மன்னா தே - தனி வாழ்க்கை குறித்து விரிவாக சொல்லுங்கள்.
பதில்: கேரளாவின் சுலோசனா குமாரனை திசம்பர் 18, 1953இல் திருமணம் செய்து கொண்டார். சுரோமா,சுமிதா என இரு மகள்கள் உள்ளனர். மும்பையில் ஐம்பது ஆண்டுகள் வாழ்ந்தபிறகு தற்போது பெங்களூருவில் கல்யாண்நகர் பகுதியில் வசித்து வருகிறார். இன்றும் உலகெங்கும் இசைப்பயணங்கள் மேற்கொள்கிறார். இவரது சுயசரிதை வங்காளத்தில் ''ஜீபோனேர் ஜல்சகோரே'' என்றும், இந்தியில் ''யாதேன் ஜீ உதி'' என்றும், மராத்தி மொழி ''ஜீபோனேர் ஜல்சகோரே'' என்றும் ஆங்கிலத்தில் ''மெமொரீஸ் கம் அலைவ்'' என்றும் பதிப்பிக்கப்பட்டுள்ளன.